Francisco Vázquez Vázquez - Wikipedia

# Francisco Vázquez Vázquez

### Na Galipedia, a wikipedia en galego.

Francisco Vázquez Vázquez (A Coruña 9 de abril de 1946 - ) é un político galego, alcalde da Coruña durante vinte e tres anos (1983 - 2006) e actualmente embaixador español no Vaticano.

Estudiou Dereito en Madrid. É avogado e inspector de Traballo en excedencia. No 1975 ingresou no PSOE e na UGT na clandestinidade. En febreiro do 1977, no Congreso Constituínte do PSOE en Galicia, é elixido Secretario Xeral dos socialistas galegos, e forma parte do primeiro Comité Federal do PSOE na democracia. Foi Secretario Xeral do PSdeG-PSOE en tres ocasións, presentándose á presidencia da Xunta de Galicia nas primeiras eleccións autonómicas.

En 1983 gaña as eleccións locais na Coruña, obtendo o maior apoio electoral nunha capital de provincia, con máis dun 60% dos votos. Volvería a obter maioría absoluta en 1987, 1991, 1995, 1999 e 2003. Ainda que esta útlima vez dun xeito bastante axustado.

Foi varias veces elixido cabeza de lista do PSOE pola provincia da Coruña, e varias lexislaturas Senador. Participou na redacción do Estatuto de Autonomía de Galicia do 1981 e presidiu a Federación Española de Municipios y Provincias (FEMP) en dúas ocasións.

Entre outros títulos posúe o de Cabaleiro da Orde do Imperio Británico e a Gran Cruz da Orde de Isabel a Católica.

De caracter provocador e constantemente enfrontado ao Nacionalismo, mantivo sempre posturas de seu, independentes das oficiais do seu partido: republicano e socialdemócrata convencido, confésase católico practicante e respetuoso coa monarquía.

Destacou, dentro do seu antinacionalismo, pola súa longa batalla polo topónimo castelán da cidade, e a sua feroz oposición á utilización oficial en exclusiva do nome galego "A Coruña", en contra das leis de normalizacion da comunidade galega.

A súa pegada na cidade da Coruña, onde todo o mundo lle coñecía como "Paco Vázquez" ou sinxelamente "Paco", tras 23 anos de goberno déixase ver en múltitude de obras, puidendo destacar o Paseo Marítimo, a rede de Museos Científicos, os Pazos da Ópera e de Congresos, o Coliseum, o Fórum Metropolitano, parques como os de San Pedro, Bens ou San Diego, barrios coma Os Rosales, Paseo das Pontes, Matogrande ou Novo Mesoiro e doutras medidas como a creación da Orquestra Sinfónica de Galicia, a da Universidade da Coruña, a Pranta de Tratamento de Residuos de Nostián, así como a consecución das obras do Porto Exterior.

A meirande parte das veces as súas decisións estiveron envoltas de polémica, en especial na súa última época á fronte de María Pita. O derrubo do Asilo Adelaida Muro, a instalación de amarres deportivos na Dársena da Mariña, a farmacia de Adormideras, as terrazas da Praza de María Pita ou a instalación dunha bandeira española na Coraza do Orzán tras o desfile das Forzas Armadas do ano 2005 son boa mostra dilo. Ademais outras polémicas como a do topónimo castelán, a capitalidade do país ou a reclamación dunha diócese para a cidade, independente da compostelana, acompañárono de forma constante durante toda a súa traxectoria política.

O 10 de febreiro de 2006 o goberno español nomeouno embaixador no Vaticano

Traído desde "http://gl.wikipedia.org../../../f/r/a/Francisco_V%C3%A1zquez_V%C3%A1zquez_9f38.html"

Categoría: Políticos

##### Views

- Artigo
- Discusión
- Revisión actual

##### Procura

##### Outras linguas

- Español